บช.น. แจ้งหลีกเลี่ยงเส้นทางในช่วงการประชุมเอเปค 19 พฤศจิกายนนี้
พลตำรวจตรี จิรสันต์ แก้วแสงเอก รองผู้บัญชาการตำรวจนครบาล แจ้งกำหนดปิดการจราจรในวันที่ 19 พฤศจิกายน 2565 เวลา 07.30 น. – 09.30 น. และเวลา 11.00 น. – 13.00 น. ในบางเส้นทางและบางช่วงบางเวลา โดยมีเส้นทางที่อาจได้รับผลกระทบ เส้นทางพื้นราบ บางช่วงของถนนเพลินจิต ถนนสุขุมวิท ถนนราชดำริ ถนนวิทยุ ถนนรัชดาฯ ถนนพระราม 4 ถนนสาทร และถนนดวงพิทักษ์ตลอดสายเส้นทางบนทางด่วน ได้แก่ ทางขึ้นด่วนสุรวงศ์  ทางลงด่วนสีลม ต่างระดับพญาไท –ต่างระดับมักกะสัน ต่างระดับมักกะสัน – ด่วนเพลินจิต – ทางขึ้น/ลง ด่วนพระราม 4-2บช.น.ขอแจ้งประชาสัมพันธ์ให้พี่น้องประชาชน ผู้ใช้รถใช้ถนนได้รับทราบเพื่อเตรียมความพร้อมวางแผนในการเดินทางและขอแนะนำให้หลีกเลี่ยงเส้นทางดังกล่าว บช.น.จัดเตรียมกำลังตำรวจจราจร คอยอำนวยความสะดวกด้านการจราจรให้แก่พี่น้องประชาชน ผู้ใช้รถใช้ถนนในภาพรวมเพื่อให้ประชาชนได้รับผลกระทบน้อยที่สุด ขออภัยในความไม่สะดวก หากต้องการทราบข้อมูลสภาพการจราจรและสอบถามข้อมูลเส้นทางเพิ่มเติม ติดต่อได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง  ดาวน์โหลดแผนที่จราจรเพื่อหลีกเลี่ยงเส้นทางได้ที่ Facebook และ Twitter 1197